
Valószínűségi-hullámcsomagok transzmissziója és reflexiója potenciálgáton való áthaladás során

A klasszikus és relativisztikus kvantummechanikában is gyakran előkerülő probléma különböző hullámszámú síkhullámok potenciálgátakkal történő ütközése. A feladat a kvantummechanika tankönyvek egyik legelemibb problémája, de
fontos hangsúlyoznunk, hogy realisztikus vizsgálatok során mindig hullámcsomagokkal kell dolgozni, mely egy jóval összetettebb megoldást igénylő problémára vezet. Dolgozatomban az időfüggő Schrödinger-egyenlet megoldásaként
vizsgálom különböző szélességű hullámcsomagok viselkedését adott potenciálokkal való kölcsönhatás során. Az egydimenziós potenciállépcső és a potenciálgát problémájának részletes elemzésével közelítő analitikus formulákat vezetek le
a reflexió és transzmisszió leírására, melyek érvényességét numerikus megoldások segítségével ellenőrzöm le. Az  eredményekre építkezve modellezem az alfa-bomlást.



